CELEX: 32014D0430
Language: fi
Date: 2014-07-03 00:00:00
Title: Neuvoston päätös 2014/430/YUTP, annettu 3 päivänä heinäkuuta 2014 , Euroopan unionin rajavalvonnan avustusoperaation perustamisesta Rafahin rajanylityspaikkaa varten (EU BAM Rafah) hyväksytyn yhteisen toiminnan 2005/889/YUTP muuttamisesta

4.7.2014   
            
            
               FI
            
            
               Euroopan unionin virallinen lehti
            
            
               L 197/75
            
         NEUVOSTON PÄÄTÖS 2014/430/YUTP,
   annettu 3 päivänä heinäkuuta 2014,
   Euroopan unionin rajavalvonnan avustusoperaation perustamisesta Rafahin rajanylityspaikkaa varten (EU BAM Rafah) hyväksytyn yhteisen toiminnan 2005/889/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan, 42 artiklan 4 kohdan ja 43 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:
   
               (1)
            
            
               Neuvosto hyväksyi 25 päivänä marraskuuta 2005 yhteisen toiminnan 2005/889/YUTP (1).
            
         
               (2)
            
            
               Neuvosto hyväksyi 3 päivänä heinäkuuta 2013 päätöksen 2013/355/YUTP (2) yhteisen toiminnan 2005/889/YUTP muuttamisesta ja sen voimassaolon jatkamisesta 30 päivään kesäkuuta 2014.
            
         
               (3)
            
            
               Poliittisten ja turvallisuusasioiden komitea suositteli 9 päivänä huhtikuuta 2014, että Euroopan unionin rajavalvonnan avustusoperaatiota Rafahin rajanylityspaikkaa varten jatkettaisiin vielä 12 kuukaudella eli 30 päivään kesäkuuta 2015.
            
         
               (4)
            
            
               EU BAM Rafahin voimassaoloa olisi jatkettava edelleen 1 päivästä heinäkuuta 2014 lähtien 30 päivään kesäkuuta 2015 saakka sen nykyisen toimeksiannon pohjalta.
            
         
               (5)
            
            
               EU BAM Rafah toteutetaan tilanteessa, joka saattaa huonontua ja joka voi haitata perussopimuksen 21 artiklassa määrättyjen unionin ulkoisen toiminnan tavoitteiden saavuttamista,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan yhteinen toiminta 2005/889/YUTP seuraavasti:
   
               1)
            
            
               Korvataan 7 artiklan 5 kohta seuraavasti:
               ”5.   Kaikki henkilöstöön kuuluvat pysyvät asianomaisen lähettävän valtion tai EU:n toimielimen alaisina ja suorittavat tehtävänsä ja toimivat operaation edun mukaisesti. Henkilöstön on noudatettava neuvoston päätöksessä 2013/488/EU (3) vahvistettuja turvallisuutta koskevia periaatteita ja vähimmäisvaatimuksia.
            
         
               2)
            
            
               Korvataan 13 artikla seuraavasti:
               ”13 artikla
               Rahoitusjärjestelyt
               1.   EU BAM Rafahiin liittyviin menoihin tarkoitettu rahoitusohje 25 päivän marraskuuta 2005 ja 31 päivän joulukuuta 2011 väliselle ajalle on 21 570 000 euroa.
               EU BAM Rafahiin liittyviin menoihin tarkoitettu rahoitusohje 1 päivän tammikuuta 2012 ja 30 päivän kesäkuuta 2012 väliselle ajalle on 970 000 euroa.
               EU BAM Rafahiin liittyviin menoihin tarkoitettu rahoitusohje 1 päivän heinäkuuta 2012 ja 30 päivän kesäkuuta 2013 väliselle ajalle on 980 000 euroa.
               EU BAM Rafahiin liittyviin menoihin tarkoitettu rahoitusohje 1 päivän heinäkuuta 2013 ja 30 päivän kesäkuuta 2014 väliselle ajalle on 940 000 euroa.
               EU BAM Rafahiin liittyviin menoihin tarkoitettu rahoitusohje 1 päivän heinäkuuta 2014 ja 30 päivän kesäkuuta 2015 väliselle ajalle on 940 000 euroa.
               2.   Kaikkia menoja hallinnoidaan Euroopan unionin yleiseen talousarvioon sovellettavien menettelyjen ja sääntöjen mukaisesti. Niiden kolmansien valtioiden kansalaisille, jotka osallistuvat operaation rahoitukseen, sekä vastaanottavien osapuolten ja, mikäli operatiiviset tarpeet sitä edellyttävät, naapurimaiden kansalaisille annetaan mahdollisuus osallistua sopimuksia koskevaan tarjouskilpailuun.
               3.   EU BAM Rafah vastaa talousarvionsa toteuttamisesta. EU BAM Rafah allekirjoittaa tätä koskevan sopimuksen komission kanssa.
               4.   EU BAM Rafah vastaa toimeksiannon toteuttamisesta johtuvista vaateista ja velvoitteista 1 päivästä heinäkuuta 2014, lukuun ottamatta mahdollisia vaatimuksia, jotka liittyvät operaation johtajan vakaviin väärinkäytöksiin, joista tämä vastaa itse.
               5.   Rahoitusjärjestelyjen täytäntöönpano ei vaikuta 4, 4 a ja 5 artiklassa säädettyyn johtamisjärjestelyyn eikä EU BAM Rafahin operatiivisiin vaatimuksiin, kuten laitteiden yhteensopivuuteen ja operaation ryhmien yhteistoimintakykyyn.
               6.   Menot ovat rahoituskelpoisia tämän yhteisen toiminnan voimaantulopäivästä.”
            
         
               3)
            
            
               Korvataan 16 artiklan toinen kohta seuraavasti:
               ”Sen voimassaolo päättyy 30 päivänä kesäkuuta 2015.”
            
         2 artikla
   Tämä päätös tulee voimaan päivänä, jona se hyväksytään.
   
      Tehty Brysselissä 3 päivänä heinäkuuta 2014.
      
         
            Neuvoston puolesta
         
         
            Puheenjohtaja
         
         S. GOZI
      
   
   
      (1)  Neuvoston yhteinen toiminta 2005/889/YUTP, 12 päivältä joulukuuta 2005, Euroopan unionin rajavalvonnan avustusoperaation perustamisesta Rafahin rajanylityspaikkaa varten (EU BAM Rafah) (EUVL L 327, 14.12.2005, s. 28).
   
      (2)  Neuvoston päätös 2013/355/YUTP, annettu 3 päivänä heinäkuuta 2013, Euroopan unionin rajavalvonnan avustusoperaation perustamisesta Rafahin rajanylityspaikkaa varten (EU BAM Rafah) hyväksytyn yhteisen toiminnan 2005/889/YUTP muuttamisesta ja sen voimassaolon jatkamisesta (EUVL L 185, 4.7.2013, s. 16).
   
      (3)  Neuvoston päätös 2013/488/EU, annettu 23 päivänä syyskuuta 2013, EU:n turvallisuusluokiteltujen tietojen suojaamista koskevista turvallisuussäännöistä (EUVL L 274, 15.10.2013, s. 1).”